‘कैच देम अरली’ सम्मेलन में जेपी हॉस्पिटल के रेडिएशन ऑन्कोलॉजी विभाग के डायरेक्टर डॉ. सुदर्शन डे ने स्तन कैंसर के आंकड़े को लेकर महत्वपूर्ण जानकारी दी, “भारतीय महिलाओं में स्तन कैंसर का खतरा बढ़ता जा रहा है। एक आंकड़े के अनुसार भारत में 25 से35 साल तक की लड़कियों में स्तन कैंसर तेजी से फैल रहा है और ऐसी ही स्थिति रही तो भारत 2020 तक स्तन कैंसर रोगियों का 5वां सबसे अधिक ग्रसित देश होगा। भारत में स्तन कैंसर का दर प्रति 1 लाख औरतों में 10 से बढ़कर 23 तक पहुंच चुकी है। ग्रामीण महिलाओं में बीमारी का स्तर एक जैसा है। आमतौर पर स्तन कैंसर 45-50 साल की उम्र की महिलाओं में होता था। लेकिन अनियमित खानपान और बेढंग दिनचर्या के चलते आज ये उम्र घटकर 25 से 35 हो गई है। हैरानी की बात यह है कि वर्तमान में 17-18 साल की लड़कियों में भी स्तन कैंसर के लक्षण पाए गए हैं।“